Só lyk die nuwe iPhone 7 | Maroela Media
Só lyk die nuwe iPhone 7
Die iPhone 7 (Foto: Facebook via iPhone 7)
Apple het tot dusver elke jaar in September 'n nuwe iPhone bekendgestel en stel vanjaar ook nie teleur nie – aanhangers van dié vervaardiger wag in spanning vir die jongste iPhone 7, wat in September vanjaar bekendgestel word.
Die webwerf Gadgets 360 het al die gewildste bespiegelinge oor die jongste iPhone saamgegooi met inligting wat reeds bekendgemaak is, om gebruikers 'n blik op dié slimfoon te gee.
Hier is die inligting wat tot dusver bekendgemaak is:
iPhone gaan glo vanjaar drie modelle van die iPhone bekendstel: die iPhone 7, iPhone 7 Plus en die iPhone 7 Pro/Plus Premium.
Gerugte doen die ronde dat Apple gaan wegdoen met die 16GB stoorspasie en dit vervang met 32GB. Die vervaardiger het gesê die verskeidenheid apps wat deesdae beskikbaar is, verg meer spasie.
256GB spasie vir die beste van die reeks
Die beste model in die reeks gaan stoorspasie van 256GB bied.
Die antenna-stroke wat op die agterkant van die iPhone was, word glo weggelaat om die agterkant van die selfoon eenvoudiger en eenkleurig te laat lyk.
Daar is baie aanduidings dat die nuwe iPhone die sogenaamde "slim-poort" gaan hê. Die "smart connector" is voorheen gebruik om die sleutelbord aan die iPad te verbind.
Die poort vir oorfone word glo verwyder om die nuwe iPhone smaller te maak. Dié poort, wat 3,5 mm groot is, gaan glo aan die agterkant van die foon, waar die flitslig is, ingesit word.
Die jongste iPhone kan glo 'n dubbele SIM-kaart-opsie hê sodat gebruikers gelyktydig toegang kan hê tot twee SIM-kaarte – dis veral nuttig vir persone wat van twee diensverskaffers gebruik maak of oorsee wil reis.
Terwyl die nuwe iPhone steeds 'n enkele lens gaan hê, is dit die eerste keer wat die iPhone 'n dubbele kamera sal hê.
Baie gerugte dui daarop dat Apple vanjaar 'n iPhone in donkerblou wil bekendstel om die grys opsie te vervang.
Die slimfoon gaan nog meer geheue hê sodat die sagteware teen 'n vinniger spoed as voorheen kan werk.
'n Paar foto's van die jongste iPhone het uitgelek waar vier luidsprekers duidelik aan die agterkant van die slimfoon, weerskante van die kamera-lens, sigbaar is. Die twee ander luidsprekers verskyn aan die onderkant van die slimfoon.
Die iPhone 7 en iPhone 7 Plus gaan dié opsie hê sodat gebruikers selfs beter foto's kan neem.
Bron: Gadgets 306
Asseblief en dankie, Google, vra ouma
Hy gaan beslis nie so lyk nie. Niemand weet hoe hy gaan lyk nie. Alles tans is net pure spekulasie en 'n soeke na sensasie.